|  |
| --- |
| Številka: 476-16/2019/9 |
| Ljubljana, 9. 12. 2019 |
| / |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Izvrševanje ustanoviteljskih obveznosti v Centru za zdravljenje bolezni otrok – predlog za obravnavo**  |
| **1. Predlog sklepov vlade:** |
| Na podlagi drugega odstavka 49. člena Zakona o zavodih (Uradni list RS, št. 12/91, [8/96](http://www.uradni-list.si/1/objava.jsp?sop=1996-01-0379), [36/00](http://www.uradni-list.si/1/objava.jsp?sop=2000-01-1687) – ZPDZC in [127/06](http://www.uradni-list.si/1/objava.jsp?sop=2006-01-5348) – ZJZP) je Vlada Republike Slovenije na \_\_\_ redni seji dne \_\_.\_\_ 2019 sprejela naslednjiS K L E P :Vlada Republike Slovenije zaradi preprečitve škodljivih materialnih posledic na izvajanje programa javne zdravstvene dejavnosti v Centru za zdravljenje bolezni otrok za poplačilo neporavnanih zapadlih obveznosti (za poplačilo 87,04 % neporavnanih zapadlih obveznosti do dobaviteljev in do uporabnikov enotnega kontnega načrta na dan 4. 12. 2019, ki so zapadle nad 60 dni) iz naslova ustanoviteljih obveznosti zagotovi pravice porabe v višini 80.000 evrov.Stojan Tramtegeneralni sekretarPrejmejo:* Ministrstvo za zdravje
* Ministrstvo za finance
* Center za zdravljenje bolezni otrok
* Služba Vlade Republike Slovenije za zakonodajo
* Urad Vlade Republike Slovenije za komuniciranje
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| Natalija Pavlin, generalna direktorica Direktorata za zdravstveno ekonomiko, Ministrstvo za zdravje |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| V Centru za zdravljenje bolezni otrok se je likvidnostna situacija v letu 2019 zaostrila zaradi različnih vzrokov (nezadostnega financiranja programov in storitev na sistemski ravni, plačila projektne dokumentacije za načrtovano novogradnjo novega bolnišničnega objekta, večje realizacije zdravstvenih storitev). Zapadle obveznosti Centra za zdravljenje bolezni otrok so na dan 4. 12. 2019 znašale 156.882 evrov, kar predstavlja 6,57 % celotnih prihodkov.Centru za zdravljenje bolezni otrok dobavitelji že grozijo z ustavitvijo dobav, saj kljub pogajanjem in dogovarjanjem ne uspejo več zadrževati plačil. V skladu z drugim odstavkom 49. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP; v nadaljevanju: ZZ) je ustanovitelj odgovoren za obveznosti zavoda, če ni z zakonom ali aktom o ustanovitvi drugače določeno. Z zagotovitvijo sredstev v višini 80.000 evrov se bo zagotovilo nemoteno poslovanje Centra za zdravljenje bolezni otrok in preprečilo škodljive materialne posledice na izvajanje programa javne zdravstvene dejavnosti. Center za zdravljenje bolezni otrok bo sredstva namenil za poplačilo 87,06 % odprtih obveznosti z zamudo plačil nad 60 dni.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | DA |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za zdravje | 2711-19-0006 – Izboljšanje likvidnostne situacije JZZ | 9513 – Sistemska ureditev zdravstvenega varstva | 80.000 evrov | 0 evrov |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu: /**
2. **Finančne posledice za državni proračun**

**II.a Pravice porabe za izvedbo predlaganih rešitev so zagotovljene:** Celotna sredstva v višini 80.000 evrov so zagotovljena v okviru proračunske postavke Ministrstva za zdravje, in sicer 9513 – Sistemska ureditev zdravstvenega varstva, ukrep 2711-19-0006 – Izboljšanje likvidnostne situacije JZZ.**II.b Manjkajoče pravice porabe bodo zagotovljene s prerazporeditvijo: /****II.c Načrtovana nadomestitev zmanjšanih prihodkov in povečanih odhodkov proračuna: /** |
| **7.b Predstavitev ocene finančnih posledic pod 40.000 EUR: /** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Sodelovanje javnosti pri zagotavljanju sredstev za obveznosti Centra za zdravljenje bolezni otrok s strani ustanovitelja ni predvideno. |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| dr. Tomaž Pliberšekdržavni sekretar |

**OBRAZLOŽITEV GRADIVA:**

V skladu z drugim odstavkom 49. člena ZZ je ustanovitelj odgovoren za obveznosti zavoda, če ni z zakonom ali aktom o ustanovitvi drugače določeno. V 13. členu akta o ustanovitvi Centra za zdravljenje bolezni otrok je določeno, da center za svoje obveznosti odgovarja z vsemi sredstvi, s katerimi razpolaga, v 17. členu pa, da o načinu pokrivanja ter višini pokrivanja morebitne izgube, ki je ni moč pokriti iz drugih razpoložljivih sredstev zavoda, odloči ustanovitelj na predlog sveta zavoda. ZZ ureja odgovornost ustanovitelja za obveznosti zavoda, ki zajemajo tudi posojila, neplačane obveznosti do dobaviteljev, neplačane obveznosti do uporabnikov enotnega kontnega načrta, zaposlenih, ipd. Ker pokrivanje obveznosti s strani ustanovitelja v splošnih aktih Centra za zdravljenje bolezni otrok ni posebej oziroma drugače določeno, je v skladu z drugim odstavkom 49. člena ZZ ustanovitelj odgovoren za obveznosti zavoda.

Center za zdravljenje bolezni otrok je na dan 31. 12. 2018 v bilanci stanja izkazoval presežek prihodkov nad odhodki v višini 44.506 evrov, od katerega je bilo konec leta 2018 25.599,66 evra namenjenega za investicijo, nerazporejena sredstva pa so bila v višini 18.906,29 evra. V letu 2019 je bil kumuliran presežek v celoti porabljen zaradi obveznost do projektantov za investicijo (novogradnja novega bolnišničnega objekta) v višini 58.137,60 evra.

Center za zdravljenje bolezni otrok je na dan 31. 12. 2018 v premoženjski bilanci za leto 2018 poročal o naslednjih odprtih kratkoročnih obveznostih:

* + 168.441,71 evra kratkoročne obveznosti do dobaviteljev,
	+ 120.718,79 evra kratkoročnih obveznosti do zaposlenih,
	+ 20.254,35 evra drugih kratkoročnih obveznosti,
	+ 20.417,27 evra kratkoročnih obveznosti do uporabnikov enotnega kontnega načrta.

V letu 2019 se je likvidnostna situacija Centra za zdravljenje bolezni otrok zaostrila zaradi:

* + nezadostnega financiranja zdravstvenih programov in storitev na sistemski ravni, saj večji stroški dela niso bili v celoti pokriti z zvišanjem cen zdravstvenih storitev (po podatkih Zavoda za zdravstveno zavarovanje Slovenije manko prihodkov zaradi nepriznanih stroškov dela v cenah zdravstvenih storitev za Center za zdravljenje bolezni otrok znaša 57.282 evrov za leto 2019),
	+ plačila projekte dokumentacije za načrtovano novogradnjo novega bolnišničnega objekta (stroški so v letu v letih 2017 in 2018 znašali 192.686,92 evra),
	+ večje realizacije zdravstvenih storitev (tako po številu in zahtevnosti zdravstvene obravnave), kar se odraža v višjih stroških, ki bodo s prihodki pokriti ob izvedbi končnega letnega obračuna s strani Zavoda za zdravstveno zavarovanje Slovenije v letu 2020 (ocena izpada likvidnosti za leto 2019 znaša 96.900 evrov).

Zaradi zaostrene likvidnostne situacije je Center za zdravljenje bolezni otrok pri Upravljavcu sredstev sistema enotnega zakladniškega računa države že tekom leta najel več likvidnostnih posojil, in sicer:

* + likvidnostno posojilo v višini 60.000 evrov za plačilo dobaviteljem, ki je bilo dano 10. 1. 2019 (zapadlost je bila 23. 4. 2019),
	+ likvidnostno posojilo v višini 2.000 evrov za izplačilo plač, ki je bilo dano 12. 11. 2019 (zapadlost je bila 20. 11. 2019),
	+ likvidnostno posojilo v višini 65.000 evrov za plačilo dobaviteljem, ki je bilo dano 1. 4. 2019 (zapadlost je 20. 12. 2019) ter
	+ likvidnostno posojilo v višini 50.000 evrov za izplačilo regresa, ki je bilo dano 10. 6. 2019 (zapadlost je bila 4. 11. 2019).

Na dan 30. 11. 2019 znašajo obveznosti iz naslova glavnice likvidnostnih posojil 65.000 evrov.

Zapadle obveznosti Centra za zdravljenje bolezni otrok so se v letu 2019 povišale:

* + 31. 12. 2018: 91.470 evrov,
	+ 30. 6. 2019: 70.371 evrov,
	+ 30. 9. 2019: 112.778 evrov,
	+ 4. 12. 2019: 156.882 evrov, kar predstavlja 6,57 % celotnih prihodkov Centra za zdravljenje bolezni otrok.

**Tabela 1: Neporavnane zapadle obveznosti Centra za zdravljenje bolezni otrok na dan 4. 12. 2019 (v evrih)**

|  |  |  |  |
| --- | --- | --- | --- |
| **Neporavnane zapadle obveznosti glede na zapadlost** | **konto 22 - kratkoročne** **obveznosti do dobaviteljev** | **konto 24 - kratkoročne obveznosti do uporabnikov EKN** | **Skupaj stanje na dan 4. 12. 2019** |
| zapadle do 30 dni | 33.734 | 4.716 | **38.450** |
| zapadle od 30 do 60 dni | 21.458 | 5.065 | **26.523** |
| zapadle od 60 do 120 dni | 29.749 | 9.794 | **39.543** |
| zapadle nad 120 dni | 49.965 | 2.401 | **52.366** |
| **Skupaj** | **134.906** | **21.976** | **156.882** |

Vir: Poročanje Centra za zdravljenje bolezni otrok Ministrstvu za zdravje.

Na zaostritev likvidnostne situacije Centra za zdravljenje bolezni otrok v letu 2019 dodatno vpliva še zamik plačila tretjega dela decembrske akontacije Zavoda za zdravstveno zavarovanje Slovenije v leto 2020, kar pomeni, da bo v decembru 2019 Center za zdravljenje bolezni otrok vse akontacije namenil za izplačilo plač.

Centru za zdravljenje bolezni otrok dobavitelji že grozijo z ustavitvijo dobav, saj kljub pogajanjem in dogovarjanjem ne uspejo več zadrževati plačil. Z zagotovitvijo sredstev v višini 80.000 evrov se bo zagotovilo nemoteno poslovanje in preprečilo škodljive materialne posledice na izvajanje programa javne zdravstvene dejavnosti. Center za zdravljenje bolezni otrok bo sredstva namenil za poplačilo 87,06 % odprtih obveznosti z zamudo plačil nad 60 dni.